Κρασνοντάρ

Το Κρασνοντάρ ή Κρασναντάρ (ρωσικά: Краснода́р), παλαιότερα Αικατερινοντάρ (έως το 1920), είναι πόλη της νότιας Ρωσίας, πρωτεύουσα του Κράι Κρασνοντάρ (γνωστό επίσης και ως Κουμπάν) είναι μία από τις μεγαλύτερες και πολυπληθέστερες πόλεις στη Νότια Ρωσία. Ένα σημαντικό οικονομικό και πολιτιστικό κέντρο του Βόρειου Καυκάσου και της Νότιας Ομοσπονδιακής Περιφέρειας , το κέντρο της ιστορικής και γεωγραφικής περιοχής του Κουμπάν. Σύμφωνα με την απογραφή του 2021 έχει 1.3 εκατομμύρια κατοίκους και είναι πρωτεύουσα της περιφέρειας του Κρασνοντάρ.  

Το Κρασνοντάρ είναι το κύριο πολιτιστικό κέντρο της περιφέρειας του Κρασνοντάρ. Η πόλη διαθέτει 30 μουσεία, 8 αίθουσες συναυλιών, μόνιμο τσίρκο και διάφορα θέατρα. 

Η πόλη έχει πολλά πάρκα μεγάλων διαστάσεων, και τα πάρκα της πόλης έχουν αναγνωριστεί παγκοσμίως όπως το Park Galitsky.  

Επίσης στην πόλη εδρεύει και το μεγάλο Safari Park - ζωολογικός κήπος με όλα τα είδη ζώων που τα συντηρούν με νέες τεχνολογίες.  

Το 2009, το Krasnodar κατέλαβε την πρώτη θέση στη Ρωσία ως προς τον αριθμό των υπεραγορών κατά κεφαλήν. Σύμφωνα με τα αποτελέσματα μιας μελέτης της συμβουλευτικής ομάδας SRG, το Κρασνοντάρ έγινε η δεύτερη μεταξύ των πόλεων άνω του ενός εκατομμυρίου κατοίκων (εξαιρουμένης της Μόσχας και της Αγίας Πετρούπολης) όσον αφορά την παροχή χώρων λιανικής: 910 m² ανά 1.000 κατοίκους. Υπάρχει ένας μεγάλος αριθμός διαφορετικών μεγάλων εμπορικών επιχειρήσεων στην πόλη. 

Το Κρασνοντάρ έχει τα περισσότερα εμπορικά κέντρα στην Ρωσία ανά 500,000 κατοίκους με το μεγαλύτερο το OZ Mall το οποίο είναι και ένα από τα μεγαλύτερα στην Ευρώπη. Επίσης το Gallery Mall, SBS Mall, Красная Площадь.  

Στην πόλη λειτουργούν πάνω από 80 διάφορα ξενοδοχεία έως και 5 αστέρων όπως το Hilton, Mariott, Римар.     

 Ονομασία 
Το αρχικό όνομα της πόλης ήταν Γιεκατερινοντάρ ή Αικατερινοντάρ (ρωσ. Екатеринода́р) και σήμαινε το «Δώρο της Αικατερίνης» ως αναγνώριση της παροχής γης από τη Μεγάλη Αικατερίνη στην περιοχή του Κουμπάν στους Κοζάκους της Μαύρης Θάλασσας. Μετά την Οκτωβριανή Επανάσταση, το Γιεκατερινοντάρ μετονομάστηκε σε Κράσνονταρ (Δεκέμβριος, 1920). Υπάρχουν δύο εκδοχές για το νέο όνομα της πόλης: Κράσνο- (Красно-), που σημαίνει ή «όμορφο» (μια παλιότερη ρίζα) ή «κόκκινο» (πολύ σχετικό αν σκεφθεί κανείς την πολιτική ατμόσφαιρα της εποχής) και -ντάρ (-дар), που σημαίνει «δώρο». Έτσι, το όνομα της πόλης μπορεί να σημαίνει είτε όμορφο δώρο ή κόκκινο δώρο (ή αλλιώς «δώρο των κόκκινων»).

 Ιστορία 
Ιδρύθηκε το 1793 και η ανάπτυξη της πόλης ξεκίνησε με την κατασκευή του σιδηροδρόμου τον δέκατο ένατο αιώνα. Έως το 1920 ονομαζόταν Γιεκατερινοντάρ, προς τιμήν της Αγίας Αικατερίνης, προστάτιδας της πόλης.

Η καταγωγή της πόλης ξεκινά με το χτίσιμο ενός κάστρου από τους Κοζάκους, προκειμένου να υπερασπιστούν τα αυτοκρατορικά σύνορα και να διεκδικήσουν εδαφικές αξιώσεις της Ρωσίας επάνω στην Κιρκασία ή Τσερκεσία, η οποία διεκδικούνταν από την Οθωμανική Αυτοκρατορία. Στο πρώτο μισό του 19ου αιώνα το Γιεκατερινοντάρ μετατράπηκε σε μεγάλο κέντρο από τους Κοζάκους του Κουμπάν. Γύρω στο 1888 περί τους 45.000 κάτοικοι ζούσαν στην πόλη, η οποία έγινε ζωτικό εμπορικό κέντρο στη νότια Ρωσία. Το 1897, ένας οβελίσκος που μαρτυρούσε τα 200 χρόνια ιστορίας των Κοζάκων του Κουμπάν κτίστηκε στο Γιεκατερινοντάρ.

Στη διάρκεια του Ρωσικού Εμφυλίου Πολέμου η πόλη άλλαξε χέρια πολλές φορές ανάμεσα στον Κόκκινο Στρατό και τον Στρατό των Εθελοντών, καθώς πολλοί Κοζάκοι του Κουμπάν ήταν αφοσιωμένοι αντιμπολσεβίκοι που υποστήριζαν τον Λευκό Στρατό.

Στη διάρκεια του Μεγάλου Πατριωτικού Πολέμου καταλήφθηκε από τους Γερμανούς. Από τον Αύγουστο του 1942 μέχρι τον Φεβρουάριο του 1943 η πόλη ήταν υπό κατοχή της Βέρμαχτ. Η πόλη υπέστη μεγάλες ζημιές στη διάρκεια των μαχών, αλλά ανοικοδομήθηκε και ανακαινίστηκε μετά τον πόλεμο.

 Κύρια αξιοθέατα 
Το κρασνονταρ φημίζεται για τα συντριβάνια της και τα πάρκα της. Η πόλη έχει από τα πιο όμορφα και μεγάλα συντριβάνια της Ρωσίας. 

Νέο αξιοθέατο θεωρείται το γήπεδο της Κρασνονταρ και το πάρκο Γκαλιτσκιι το οποίο θεωρείται και από τα πιο όμορφα στο κόσμο και κάθε 2 χρόνια το πάρκο αναβαθμίζεται και μεγαλώνει. Στο συγκεκριμένο πάρκο άνοιξε το μεγαλύτερο ιαπωνικό κέντρο(πάρκο) εκτός της Ιαπωνίας. 

Το Κρασνοντάρ είναι έδρα του ατσάλινου καφασωτού υπερβολοειδούς (hyperboloid) Πύργου που χτίστηκε από τον Ρώσο μηχανικό και επιστήμονα Βλαντίμιρ Σούχοφ (Vladimir Shukhov) το 1928. Βρίσκεται κοντά στο τσίρκο του Κρασνοντάρ.

Άλλα αξιοθέατα είναι ο Καθεδρικός Ναό της Αγίας Αικατερίνης, του κρατικό Μουσείο Τεχνών, ένα πάρκο και ένα θέατρο που πήρε το όνομα του Μαξίμ Γκόρκι, η όμορφη αίθουσα συναυλιών της Φιλαρμονικής Ένωσης του Κρασνοντάρ, που θεωρείται ότι έχει την καλύτερη ακουστική στη νότια Ρωσία, και τέλος το Τσίρκο του Κρασνοντάρ.

Το πιο ενδιαφέρον σημείο του Κρανοντάρ είναι η οδός Κράσναγια, που είναι και η κύρια οδός στην πόλη μήκους περίπου 5χλμ. Εκεί βρίσκονται πολλά από τα αξιοθέατα του Κρασνοντάρ. Στην αρχή αυτού του δρόμου μπορεί κανείς να δει την Κεντρική Αίθουσα Συναυλιών, και στο τέλος μπορούμε να δούμε το κινηματογραφικό κέντρο Αβρόρα με το μοντέρνο συντριβάνι. Εκεί βρίσκεται και η αψίδα του Θριάμβου κάπου στη μέση της οδού Κράσναγια. Επίσης θα βρείτε και το νέο Food Court με αρκετά καταστήματα φαγητού από όλο τον κόσμο και όμορφη διακόσμηση. 

Στην πόλη υπάρχουν λίμνες, ποτάμια, πάρκα και σε απόσταση 100χλμ ειναι η μαύρη θάλασσα & 120χλμ η Αζοφική θάλασσα. Σε απόσταση 70χλμ ξεκινάνε τα βουνά του Καυκάσου και εκεί υπάρχουν αρκετές δραστηριότητες και ομορφιές της φυσης.

 Μεταφορές 
Η κύρια αεροπορική εταιρεία είναι η Kuban Airlines με βάση της το Διεθνές Αεροδρόμιο Πασκόφσκι στο Κρασνοντάρ. Η ηλεκτρική παροχή είναι στα 220 V/50 Hz όπως και στις περισσότερες Ευρωπαϊκές χώρες.

Οι δημόσιες μεταφορές εντός του Κρασνοντάρ γίνονται με αστικά λεωφορεία, τρόλεϋ, τραμ, και μαρσρούτκες. Τα τρόλεϋ και τα τραμ κινούνται με ενέργεια από τα υπερυψωμένα ηλεκτροφόρα καλώδια και είναι η κύρια μορφή συγκοινωνίας στο Κρασνοντάρ. Σε αντίθεση με τη Μόσχα και την Αγία Πετρούπολη, το Κρασνοντάρ δεν έχει μετρό.

 Εκπαίδευση 
Στο Κρασνοντάρ εδρεύουν και από τα καλύτερα πανεπιστήμια στη Ρωσία. 

Με κορυφαία το Κρατικό Ιατρικό Πανεπιστήμιο του Κουμπάν στο οποίο φοιτούν αρκετοί Έλληνες φοιτητές και το Κρατικό Πανεπιστήμιο του Κουμπάν. 

Το Κρασνοντάρ θεωρείται πόλη με αρκετούς φοιτητές, το νούμερο αντιστοιχεί σε περίπου 120.000 φοιτητές.

Έχει σχολές όλων των τμημάτων & ειδικοτήτων και από τα πιο σύγχρονα κέντρα εκπαίδευσης στην Ευρώπη. 

Στο Κρασνοντάρ λόγω των πολλών ανθρώπων που μετοίκησαν στην συγκεκριμένη πόλη, δεν φτάνουν τα σχολεία και τα νηπιαγωγεία. Οπότε το κράτος μαζί με τις ιδιωτικές εταιρείες κατασκευής συγκροτημάτων πχ πολυκατοικιών, υπέγραψαν συμφωνία ότι θα πρέπει να κατασκευάζουν νέα σύγχρονα σχολεία με συνολικό μέγεθος έως και  1,600 μαθητές. Μέσα στο 2023 δόθηκαν στους μαθητές νέα 7 σχολεία και μέσα στο 2024 θα δοθούν αλλά 10 σχολεία. 

 Πληθυσμός 
Ο πληθυσμός της πόλης αυξάνεται κατά 30,000 με 40,000 κατοίκους ανά έτος. Οι κάτοικοι επιλέγουν το Κρασνοντάρ για το κλίμα, για την κοντινή απόσταση από την θάλασσα & για την φύση στα βουνά του Καυκάσου. 

Το 2001 στην πόλη κατοικούσαν 634,000 κάτοικοι. 

Το 2011 στην πόλη κατοικούσαν 764,000 κάτοικοι. 

Το 2021 στην πόλη κατοικούσαν 1,276,000 κάτοικοι.

Το 85% στην πόλη είναι Ρώσοι. Οι υπόλοιποι είναι Ουκρανοί, Αρμένιοι, Γεωργιανοί, και υπάρχουν Έλληνες στην πόλη, περίπου 3.000 και οι περισσότεροι ασχολούνται με την εστία(ιδιοκτήτες), ιατροί & οδοντίατροι, δικηγόροι, αγροτικές επιχειρήσεις κτλπ.

 Ο Θυρεός 

Ο θυρεός του Γιεκατερινοντάρ εισήχθη το 1841 από τον Κοζάκο γιεσάουλ Ιβάν Τσέρνικ (Ivan Chernik). Το βασιλικό γράμμα «E» στη μέση είναι για την Αικατερίνη Β΄ (τη Μεγάλη). Απεικονίζει επίσης την ημερομηνία της ίδρυσης της πόλης, και τον αυτοκρατορικό δικέφαλο αετό (που συμβολίζει την προστασία του Τσάρου στους Κοζάκους της Μαύρης Θάλασσας), μια μπουλαβά του Κοζάκου αταμάνου, το κάστρο του Γιεκατερινοντάρ, και σημαίες με τα γράμματα «E», «P», «A» και «N» που αντιπροσώπευαν την τσαρίνα Αικατερίνη Β΄, τον τσάρο Παύλο Α΄, τον τσάρο Αλέξανδρο Α΄ και τον Νικόλαο Α΄. Τα κίτρινα αστέρια γύρω από την ασπίδα συμβόλιζαν τις 59 μονάδες του στρατού των Κοζάκων της Μαύρης Θάλασσας γύρω από την πόλη.

 Κλίμα 

Το κλίμα του Κρασνοντάρ είναι υποτροπικό ξηρό (μεσογειακός τύπος με ομοιόμορφη κατανομή των βροχοπτώσεων κατά τις εποχές), μεταβατικό από εύκρατο ηπειρωτικό. Το καλοκαίρι, κυριαρχούν τροπικές μάζες αέρα, το χειμώνα - μάζες εύκρατου γεωγραφικου πλάτους Καυκάσου, Ζώνη αντίστασης στον παγετό 7a, παρόμοιο κλίμα παρατηρείται στην παράκτια ζώνη από την πόλη Gelendzhik έως το χωριό Magri, καθώς και τη νότια ακτή της Κριμαίας, αλλά με λιγότερο σοβαρούς επεισοδιακούς παγετούς ( Cfa σύμφωνα με την κλιματική ταξινόμηση Köppen ). 

Οι αέριες μάζες του εύκρατου γεωγραφικού πλάτους κυριαρχούν σε αυτήν την περιοχή: έχουν τη μεγαλύτερη συχνότητα τους χειμερινούς μήνες (82%), τη μικρότερη το καλοκαίρι (62%). Πολύ σπάνια παρατηρούνται εισβολές αέρα από την Αρκτική. Το καλοκαίρι χαρακτηρίζεται από την εισβολή του τροπικού αέρα. Δεδομένου ότι το Κρασνοντάρ, που βρίσκεται στα σύνορα μεταξύ θερμών θαλασσών και ψυχρής ηπείρου, είναι ανοιχτό στην εισβολή διαφόρων (τόσο θερμών όσο και ψυχρών) αέριων μαζών.

Το Κρασνοντάρ χαρακτηρίζεται από μακρά, ζεστά καλοκαίρια και ήπιους, μέτρια ζεστούς χειμώνες. Οι μεταβατικές εποχές εκφράζονται ασθενώς. Ο χειμώνας ξεκινά στις αρχές Ιανουαρίου και είναι συνήθως ήπιος. Ζεστός καιρός παρατηρείται συχνά το πρώτο μισό του Ιανουαρίου. Η μέση μακροχρόνια χειμερινή διάρκεια είναι 40 ημέρες. Οι μέσες μηνιαίες θερμοκρασίες κυμαίνονται από +8° έως -5° τον χειμώνα. Το ετήσιο μέσο ελάχιστο το χειμώνα είναι −15,9 °C, το απόλυτο ελάχιστο παρατηρήθηκε τον Ιανουάριο και ανήλθε σε −32,9 °C το 1940 και τον Ιανουάριο του 2006 καταγράφηκε θερμοκρασία −26 °C  . Το χειμώνα, η βροχόπτωση πέφτει συχνά με τη μορφή βροχής, και πιο σπάνια χιονιού. Η σταθερή χιονοκάλυψη είναι εξαιρετικά σπάνια. 

Η άνοιξη ξεκινά το τελευταίο δεκαήμερο του Φεβρουαρίου. Στην αρχή, το κρύο σπάνια εμφανίζεται στους 0 έως -5 °C. Η μετάβαση της μέσης ημερήσιας θερμοκρασίας αέρα στους 12 °C συμβαίνει στα μέσα Μαρτίου. αρχίζει η καλλιεργητική περίοδος των φυτών.

Το καλοκαίρι ξεκινά το 3 δεκαήμερο του Απριλίου (η μέση ημερήσια θερμοκρασία αέρα ξεπερνά τους 15 °C) και διαρκεί σχεδόν μέχρι τα τέλη Σεπτεμβρίου. Τα καλοκαίρια είναι ζεστά και κυρίως ξηρά. Η θερμοκρασία μπορεί να φτάσει τους +42 °C. Το καλοκαίρι είναι η μεγαλύτερη περίοδος στο Κρασνοντάρ και διαρκεί 5+ μήνες. Οι καλοκαιρινές βροχοπτώσεις είναι ως επί το πλείστον βραχύβιες, χαρακτηρίζονται από βροχές και καταιγίδες, μερικές φορές που συνοδεύονται από χαλάζι. Το καλοκαίρι του Κρασνοντάρ χαρακτηρίζεται από μεγάλες περιόδους χωρίς βροχές, που συνοδεύονται από ξηρασίες και θερμούς ανέμους.

Το φθινόπωρο ξεκινά στις αρχές Οκτωβρίου. Στις αρχές του φθινοπώρου επικρατεί αίθριος και ζεστός καιρός. Προς το τέλος αυξάνεται ο αριθμός των συννεφιασμένων ημερών. Οι πρώτοι παγετοί εμφανίζονται στα μέσα Νοεμβρίου. Η ποσότητα της βροχόπτωσης αυξάνεται σταδιακά τους φθινοπωρινούς μήνες. Ο Νοέμβριος χαρακτηρίζεται από ισχυρούς ανέμους. 700-750 mm βροχόπτωσης πέφτουν ετησίως. Μέγιστη βροχόπτωση παρατηρείται τον Νοέμβριο-Δεκέμβριο, ελάχιστη τον Αύγουστο. Ο Δεκέμβριος είναι η εποχή των βροχών στην πόλη. 

 Παραπομπές 

 Εξωτερικοί σύνδεσμοι - Πηγές

 "Πάπυρος-Λαρούς-Μπριτάνικα", τόμος 36, σελ. 71
 Ένα ταξίδι στο Κρασνοντάρ: ένα μυστηριώδες μέρος στον κόσμο gr.travelgenio.com
 Κρασνοντάρ - Αξιοθέατα www.tripadvisor.com
 Το Κράσνονταρ και η ιστορία του www.metrosport.gr
 Κρασνοντάρ, το «Δώρο της Αικατερίνης» www.paokfc.gr
 ΠεριφέρειαΚρασνοντάρ www.seve.gr

Κατηγορία:Πόλεις του Κράι του Κρασνοντάρ
Κατηγορία:Πρωτεύουσες ομόσπονδων ενοτήτων της Ρωσίας